е един от първите лидери на Селека. Той е идентифициран като генерал и президент на една от въоръжените бунтовнически групировки на Селека, централното крило на PJCC, групировка, официално известна като Конвенцията на патриотите за справедливост и мир, чийто акроним се среща и като CPJP. Като бивш водач на „Фундаментал“, фракционна група на Конвенцията на патриотите за справедливост и мир (CPJP/F), той е военен координатор на бившите членове на Селека по време на офанзивите при размириците в Централноафриканската република в периода между началото на декември 2012 г. и март 2013 г. Без участието на Noureddine Селека вероятно нямаше да успее да вземе властта от бившия президент на ЦАР François Bozizé. След назначаването на Catherine Samba-Panza за временен президент на 20 януари 2014 г., Noureddine е един от основните архитекти на тактическото изтегляне на бивши членове на Селека в Sibut, с цел изпълнение на плана за създаване на мюсюлманско ядро в северната част на страната. Той оправя ясни призиви към лоялните към него сили за противопоставяне на разпорежданията на преходното правителство и на военните ръководители на Международната мисия за подкрепа под африканско ръководство в Централноафриканската република (MISCA). Noureddine активно ръководи бившите членове на Селека след разпускането на силите от Джотодиа през септември 2013 г., както и операциите срещу кварталите с християнско население, и продължава да предоставя значителна подкрепа и насоки на бившите членове на Селека, които действат в ЦАР.
 Участие в планирането, ръководството или извършването на действия, които са в нарушение на приложимото международно право в областта на правата на човека или на приложимото международно хуманитарно право: След като Селека поема контрол над Бангуи на 24 март 2013 г., Nourredine Adam е назначен за министър на сигурността, след което за генерален директор на Извънредния комитет за защита на демократичните постижения (Comité extraordinaire de défense des acquis démocratiques — CEDAD, служба за разузнаване на ЦАР, която вече не съществува). Nourredine Adam използва CEDAD като лична политическа полиция, която извършва множество произволни арести, изтезания и екзекуции по бърза процедура. Освен това Noureddine е една от основните фигури зад кръвопролитната операция в Boy Rabe. През август 2013 г. силите на Селека щурмуват Boy Rabe, квартал на столицата, считан за бастион на поддръжниците на François Bozizé и неговата етническа група. Според сведения под претекст, че търсят скрито оръжие, отрядите на Селека избиват десетки цивилни граждани и се впускат в насилствени грабежи. След като набезите обхващат и други квартали, хиляди граждани нахлуват в международното летище, считано за безопасно поради присъствието на френски войски, и окупират пистите.
 Предоставяне на подкрепа на въоръжени групи или престъпни мрежи чрез незаконна експлоатация на природни ресурси: В началото на 2013 г. Nourredine Adam играе важна роля във финансовите мрежи на бившата Селека. Той пътува до Саудитска Арабия, Катар и Обединените Арабски емирства да набира средства за бившите бунтовници. Той действа и като посредник на чадския канал за трафик на диаманти, опериращ между Централноафриканската република и Чад.
 3. LEVY YAKETE
 ФАМИЛНО ИМЕ: YAKETE
 СОБСТВЕНО ИМЕ: Levy
 ДРУГИ ИМЕНА: Levi Yakite; Levy Yakite
 ДАТА НА РАЖДАНЕ/МЯСТО НА РАЖДАНЕ: 14 август 1964 г./Bangui, ЦАР
 Алтернативна